Cadwraeth natur

Mae cadwraeth natur yn un elfen o gadwraeth, sy'n canolbwyntio ar amddiffyn rhywogaethau rhag difodiant, cynnal ac adfer cynefinoedd o fewn natur, gwella ecosystemau, a diogelu amrywiaeth fiolegol. Mae'r maes yn gorgyffwrdd â dŵr, mineralau a daeareg, gan fod newid y rhain yn cael effaith ar bethau byw. Ecoleg gymhwysol yw cadwraeth Mae yna ystod o werthoedd sy'n sail i gadwraeth ac ideolegau amgylcheddol sy'n llywio arferion ecoddiwylliannol. Yn yr 21g bu symudiad tuag at gadwraeth sy'n galw am fwy o ddefnydd o dystiolaeth wyddonol i wella effeithiolrwydd ymdrechion cadwraethol. Yn 2018 roedd 15% o dir a 7.3% o'r cefnforoedd wedi'u diogelu. Gosododd llawer o amgylcheddwyr darged o ddiogelu 30% o diriogaeth a thiriogaeth forol y Ddaear erbyn 2030. Yn 2021, roedd 16.64% o dir a 7.9% o'r cefnforoedd wedi'u diogelu. Mae adroddiad IPCC 2022 ar effeithiau hinsawdd ac addasu, yn tanlinellu'r angen i warchod 30% i 50% o dir, dŵr croyw a chefnforoedd y Ddaear – gan adleisio'r nod o 30% Confensiwn y Cenhedloedd Unedig ar Fioamrywiaeth.